Concursos de microrelats contra la Violència de Gènere
19 de novembre de 2024

Amb motiu de la commemoració el 25 de novembre del Dia Internacional contra la violència de gènere, l'Ajuntament de Bétera, a través de la seua regidoria de Dona i Igualtat i en col·laboració amb la regidoria de Joventut, organitza un any més la V edició del concurs dirigit a població jove fins a 17 anys i la VIII edició del concurs dirigit a població adulta, a partir de 18 anys.

Preneu bona nota dels requisits!

V CONCURS MICRORELATS POBLACIÓ JOVE:

Es podran presentar al concurs els joves entre 14 i 17 anys. La sol·licitud de participació de la persona concursant s'acompanyarà de les dades de qui ostenta la pàtria potestat o tutela.

VIII CONCURS MICRORELATS POBLACIÓ ADULTA:

Es podran resentar al concurs persones majors de 18 anys residents a Bétera (segons constància en el padró municipal)

Requisits dels microrelats per a tots dos concursos:

\-    Els microrelats estaran escrits en llengua castellana o valenciana, només es pot presentar un únic microrelat.

\-    No hauran d'haver sigut premiats en altres concursos.

\-    Hauran d'estar escrits preferiblement en format Word, amb una extensió màxima no superior a una cara i s'usarà com a font, Verdana 10.

\-    Els microrelats seran entregats de Dilluns a Divendres de 9’00h a 14’00 h en el registre d'entrada de l'Ajuntament (C/ José Gascón Sirera 9, Bétera) en sobre tancat i signat o de manera telemàtica a través de la seu electrònica de l'Ajuntament de Bétera mitjançant instància general. 

https://betera.sedelectronica.es/dossier.5 

\-    Termini de presentació: del 29/11/2024 fins al 08/12/2024

Fomentem la cultura i la participació ciutadana com a eina conjunta per a combatre qualsevol forma de violència cap a les dones.

Esperem les vostres propostes!